بہت چھوٹی، چھوٹی اور درمیانی صنعتوں کی وزارت
کھادی اور گاؤں صنعتوں کے کمیشن نے شاندار تاریخ رقم کی – 9سال میں 332 فیصد فروخت میں اضافہ درج کرکے کمیشن نے زبردست کامیابی حاصل کی
کھادی اور گاؤں صنعتوں کے کمیشن  نے وزیراعظم جناب نریندر مودی کی قیادت میں آتم نربھر بھارت ابھیان کو نئی بلندیوں تک لے جاکر دنیا کے سامنے ہندوستان کی ایک شاندار ساکھ پیش کی ہے۔آزاد ہندوستان کی تاریخ میں پہلی بار کھادی اور گاؤں صنعتوں کے کمیشن کی مصنوعات کا لین دین 1.34 لاکھ کروڑ روپے سے تجاوز کرگیا ہے۔ گزشتہ 9 مالی سال میں دیہی علاقوں میں دستکاروں کی طر ف سے تیار کی گئیں کھادی مصنوعات کی فروخت میں 332 فیصد کا غیر معمولی اضافہ درج کیا گیا ہے۔ مالی سال 14-2013 میں کھادی اور گاؤں صنعتوں کی مصنوعات کا لین دین 31154 کروڑروپے تھا ،اس کی فروخت میں 23-2022 کے مالی سال میں 134630 کروڑروپے کا سب سے زیادہ اضافہ ہوا ۔جو اب تک کا بہترین لین دین تھا اور یہ اب تک کی سب سے بہترین حصولیابی تھی۔اسی طرح کھادی اور گاؤں صنعتوں کے کمیشن کے وی آئی سی نے دیہی علاقوں میں 954899 نئے روز گار کے مواقع پیدا کرکے ایک نیا سنگ میل بھی قائم کیا ہے۔
کھادی اور گاؤں صنعتوں کے کمیشن کے وی آئی سی کے چیئر مین جناب منوج کمار نے اس حصولیابی کا سہرا مہاتما گاندھی کی سچی تحریک کے سر باندھا ہے۔ انہوں نے ملک کے دور درا زکے گاؤوں میں کام کرنے والے دستکاروں کی ان تھک اور سخت محنت کے ساتھ ساتھ وزیراعظم جناب نریندر مودی کی برانڈ شکتی کو بھی اس حصولیابی میں برابر کاشریک کیا ہے۔
وزیراعظم جناب نریندر مودی نے ملک اور بیرون ملک ہر پلیٹ فارم پر کھادی کو فروغ دیا ہے ،جس کی وجہ سے کھادی نے مقبولیت کی ایک نئی بلندی کو چھو لیا ہے۔ انہوں نے بتایا کہ آج کھادی کی مصنوعات دنیا میں سب سے بھروسے مند برانڈ میں شمار کی جاتی ہیں ۔ مالی سال 14-2013 سے 23-2022 تک جہاں کے وی آئی مصنوعات کی پیداوار میں 268فیصد کا اضافہ تھا ،فروخت نے تمام ریکارڈ توڑتے ہوئے 332 کا نشانہ پار کرلیا ہے۔ یہ اس بات کا ثبوت ہے کہ ملک کے عوام کا اعتماد اور بھروسہ میک ان انڈیا ووکل فار لوکل اور سودیشی مصنوعات پر بڑا ہے۔
مرکز میں مودی حکومت کے 9سالہ اقتدار کے دوران خود انحصاری سے خوشحالی کے اس طر ح کے 9 ریکارڈ کے وی آئی سی کی کوششوں کی وجہ سے قائم ہوئے ہیں،جس نے کھادی کے تئیں نئی زندگی بخشی ہے۔
کے وی آئی مصنوعات کی پیداوار میں غیرمعمولی اضافہ :
مالی سال 14-2013 میں کے وی آئی کی مصنوعات کی پیداوار 26109 کروڑروپے تھی ۔اس میں مالی سال 23-2022 میں 95957 کروڑروپے کا اضافہ ہوا اور اس میں 268 فیصد کا غیر معمولی اضافہ در ج کیا گیا ۔ پیداوار کی یہ تعداد اس بات کا پختہ ثبوت ہے کہ کے وی آئی سی نے دیہی علاقوں میں غیر معمولی کام انجام دیا ہے۔
کے وی آئی مصنوعات کی فروخت میں زبردست اضافہ :
گزشتہ 9 سال میں کے وی آئی کی مصنوعات کی فروخت میں ہر سال نیا ریکارڈ قائم ہوا ہے ۔ مالی سال 14-2013 میں فروخت 31154 کروڑروپے مالیت کی تھی ۔332 فیصد کے غیر معمولی اضافے کے ساتھ یہ فروخت مالی سال 23-2022 میں 134630 کروڑروپے تک پہنچ گئی جو اب تک کی سب سے زیادہ ہے۔
کھادی فیبرکس کی پیداوار کا نیا ریکارڈ :
گزشتہ 9 سال میں کھادی فیبرک کی پیداوار میں کافی اضافہ ہو ا اور مالی سال 14-2013 میں جہاں کھادی کپڑوں کی پیداوار 811 کروڑروپے تھی اس میں ایک دم 260 فیصد کا اضافہ ہوا اور یہ مالی سال 23-2022 میں 2916 کروڑروپے تک پہنچ گئی ، جو اب تک کی سب سے بہترین کارکردگی ہے ۔
کھادی فیبرکس کی فروخت نے ایک نئی تاریخ رقم کی ہے :
گزشتہ 9 مالی سال کے دوران کھادی فیبرک کی مانگ میں تیزی سے اضافہ ہوا ہے ۔ مالی سال 14-2013 میں یہاں اس کی فروخت صرف 1081 کروڑروپے تھی وہیں مالی سال 23-2022 کے دوران اس میں 450 فیصد کا اضافہ ہوا اور یہ فروخت 5943 کروڑروپے تک پہنچ گئی ۔ کووڈ 19 کے بعد نامیاتی کپڑوں کی مانگ میں دنیا بھر میں اضافہ ہوا ۔ا س کی وجہ سے کھادی ملبوسات کی مانگ میں تیزی سے اضافہ دیکھنے کو ملا۔اس کے ساتھ ساتھ ہر پلیٹ فارم پر وزیر اعظم جناب نریندر مودی کی جانب سے کھادی کو فروغ دئے جانے کی وجہ سے کھادی فیبرک کی فروخت میں اضافے پر ایک بڑا اثر بھی ڈالا ہے ۔
روزگا رپیدا کرنے اور مجموعی روز گار میں پیدا کرنے کے نئے ریکارڈ
کے وی آئی سی کا اہم مقصد دیہی علاقوں میں زیادہ سے زیادہ روزگار کے مواقع پیدا کرنا ہے۔ کے وی آئی سی نے ان شعبوں میں بھی گزشتہ 9 سال کے دوران ایک ریکارڈ قائم کیا ہے ۔ مالی سال 14-2013 میں مجموعی روزگار 13038444 تھا ۔ یہ 36فیصد کے اضافے کے ساتھ مالی سال 23-2022 میں 17716288 تک پہنچ گیا۔ اسی طرح مالی سال 14-2013 میں روزگار کے 562521نئے مواقع پید ا ہوئے جبکہ 70فیصد کے اضافے کے ساتھ مالی سال 23-2022 میں روز گار کے کل 954899 روز گار کے مواقع میں اضافہ درج کیا گیا۔
کھادی دستکاروں کی اجرت میں ریکارڈ اضافہ :
کھادی سیکٹر سے جڑے کھادی دستکار کھادی فیبرک کی پیداوار اور فروخت میں اضافے کا فائدہ بھی حاصل کررہے ہیں۔ مالی سال 14-2013 کے بعد سے ان کی اجرت میں 150 فیصد سے زیادہ کا اضافہ ہوا ہے۔ حال ہی میں یعنی یکم اپریل 2023 سے کھادی دستکاروں کی اجرتوں میں 33فیصدسے زیادہ کا مزید اضافہ ہوا ہے۔
نئی دلی کے کناٹ پلیس میں واقع کھادی بھون کا نیا ریکارڈ :
2 اکتوبر 2022 کو نئی دلی کے کناٹ پلیس میں واقع کے وی آئی سی کے اہم کھادی بھون کی فروخت نے تمام ریکارڈ توڑدئے ۔ وزیر اعظم کی درخواست پر کھادی شائقین نے ایک ہی دن میں 1.34 کروڑروپے مالیت کی کے وی آئی مصنوعات خرید کر پہلی بار ایک نیا ریکار ڈ قائم کیا۔
وزیر اعظم کے روز گار پیدا کرنے کے پروگرام پر عمل کرتے ہوئے آتم نربھر بھارت کی تعمیر کرنا:
وزیراعظم کے روزگار پیدا کرنے کے پروگرام نے وزیراعظم جناب نریندر مودی کی سودیشی ابھیان کے ساتھ ملک کے نوجوانوں کو شامل کرکے ایک نیا ریکارڈ قائم کیا ہے۔اس اسکیم نے وزیراعظم مودی کے ا س خواب کو پورا کیا ہے جس میں یہ بتایا گیا ہے کہ روز گار حاصل کرنے کے بجائے روز گار فراہم کرنے والا بناجائے ۔ اس مالی سال کے دوران 8.69 لاکھ نئے پروجیکٹ قائم کرکے 73.67 لاکھ لوگوں کو روزگار کے مواقع فراہم کئے گئے ہیں۔ 09-2008 سے 23-2022 تک 21870.18 کروڑروپے کی کل مارجن رقم سبسڈی تقسیم کرنے کے ساتھ 73.67 لاکھ لوگوں کو روز گار کے مواقع فراہم کئے گئے۔ نہ صرف دیہی علاقوں میں 80 فیصد سے زیادہ اکائیاں قائم کی گئی ہیں بلکہ ان میں سے 50فیصد سے زیادہ اکائیاں ایس سی ایس ٹی اور خواتین صنعت کاروں کی ہیں ۔اس کے علاوہ آرزومند اضلاع میں بھی 14فیصد سے زیادہ اکائیاں قائم کی گئی ہیں ۔ مالی سال 23-2022 کے دوران حصولیابی 85167 اکائیاں تھیں ۔جس میں 9.37 لاکھ روزگار کے مواقع فراہم کئے گئے ۔
گرام ادیوگ وکاس یوجنا کا نیا ریکارڈ :
کھادی اور گاؤں صنعتوں کے کمیشن کے وی آئی سی معاشرے کے نچلی سطح پر کام کررہے دستکاروں اور محروم لوگوں کی فلاح وبہبودکے لئے گرام وکاس یوجنا کے تحت بہت سے اہم پروگراموں پر کام کررہا ہے ۔ 18-2017 کے بعد سے اب تک ہنی مشن پروگرام کے تحت 19118 مستفیدین کو 189989 لاکھ بی باکس  اور بی کالونیز تقسیم کی گئیں ۔ اسی طرح کمہار سشکتی کرن پروگرام کے ذریعہ اب تک 25000 سے زیادہ برتن بنانے والوں کو جدید الیکٹرک پارٹرس وھیلز تقسیم کئے گئے ۔